Сцяг з Тадэвушам Рэйтанам над лагерам удзельнікаў фестывалю ў Грушаўцы. Фота: Алесь Гізун Сёлета наведнікі фестывалю ў Грушаўцы паслухалі мэтра беларускай дуды Алеся Лася, які адрадзіў традыцыю гэтага інструмента ў Беларусі, а таксама паскакалі і закруцілі карагоды пад дуду. Плэй-ліст фестывалю дапоўнілі барды, музычныя гурты і народныя калектывы з усёй краіны – ад сталіцы да Палесся. Сярод іншых імпрэзаў удзельнікі фестывалю маглі наведаць сучасныя, інтэрактыўныя курсы беларускай мовы “Мова нанова” на вольным паветры, а таксама назіраць нячасты ў Беларусі ярнбомбінг – абвязванне дрэваў альбо слупоў вязанымі каляровымі шалікамі.